Varusmiesten maastoauto kaatui: Useita loukkaantui, yksi vakavasti
Varusmiesten maastoauto kaatui, yksi loukkaantui vakavammin
Torstai 4.10.2012 klo 12.56 (päivitetty klo 14.28)
Useita varusmiehiä loukkaantui torstaina, kun heitä kuljettanut Defender-maastoauto kaatui Vekaranjärventiellä Kouvolassa.
Kaakkois-Suomen hätäkeskuksen mukaan onnettomuudessa loukkaantui muita vakavammin auton kuljettaja, joka jäi puristuksiin. Hänet siirrettiin sairaalahoitoon. Varuskunnan saamien tietojen mukaan miehen tila on vakaa.Muiden kahdeksan kyydissä olleen varusmiehen vammat ovat tiettävästi lieviä. He saivat lähinnä kolhuja ja naarmuja. Heidät tarkastettiin Vekaranjärven terveysasemalla.Onnettomuus sattui aamupäivällä 11:n jälkeen. Karjalan prikaatissa palvelevat varusmiehet olivat matkalla koulutustilaisuuteen. Autoa kuljettanut oli astunut palvelukseen viime tammikuussa ja muut varusmiehet viime heinäkuussa.Onnettomuuden syystä ei toistaiseksi ole tietoa. Kymenlaakson poliisi tutkii tapausta. STT